CELEX: 32005R0205
Language: sl
Date: 2005-02-04 00:00:00
Title: Uredba Komisije (ES) št. 205/2005 z dne 4. februarja 2005 o dopolnitvi Priloge k Uredbi (ES) št. 2400/96 o vnosu nekaterih imen v „Register zaščitenih označb porekla in zaščitenih geografskih oznak“ (Valdemone – [ZOP], Queso Ibores – [ZOP], Pera de Jumilla – [ZOP], Aceite de Terra Alta ali Oli de Terra Alta – [ZOP], Sierra de Cádiz – [ZOP], Requeijão Serra da Estrela – [ZOP], Zafferano dell’Aquila – [ZOP], Zafferano di San Gimignano – [ZOP], Mantecadas de Astorga – [ZGO] in Pan de Cea – [ZGO])

5.2.2005   
            
            
               SL
            
            
               Uradni list Evropske unije
            
            
               L 33/6
            
         
      UREDBA KOMISIJE (ES) št. 205/2005
   z dne 4. februarja 2005
   o dopolnitvi Priloge k Uredbi (ES) št. 2400/96 o vnosu nekaterih imen v „Register zaščitenih označb porekla in zaščitenih geografskih oznak“ (Valdemone – [ZOP], Queso Ibores – [ZOP], Pera de Jumilla – [ZOP], Aceite de Terra Alta ali Oli de Terra Alta – [ZOP], Sierra de Cádiz – [ZOP], Requeijão Serra da Estrela – [ZOP], Zafferano dell’Aquila – [ZOP], Zafferano di San Gimignano – [ZOP], Mantecadas de Astorga – [ZGO] in Pan de Cea – [ZGO])
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske proizvode in živila (1) in zlasti člena 6(3) in (4) Uredbe, prva alinea,
   ob upoštevanju naslednjega:
   
               (1)
            
            
               V skladu s členom 6(2) Uredbe (EGS) št. 2081/92 so bili zahtevek Italije za vnos treh poimenovanj „Valdemone“, „Zafferano dell’Aquila“ in „Zafferano di San Gimignano“; zahtevek Španije za vnos šestih poimenovanj „Queso Ibores“, „Pera de Jumilla“, „Aceite de Terra Alta“ ali „Oli de Terra Alta“, „Sierra de Cádiz“, „Mantecadas de Astorga“ in „Pan de Cea“ ter zahtevek Portugalske za vnos poimenovanja „Requeijão Serra da Estrela“ objavljeni v Uradnem listu Evropske Unije
                   (2).
            
         
               (2)
            
            
               Ker Komisija ni prejela nobenega ugovora v smislu člena 7 Uredbe (EGS) št. 2081/92, je treba ta poimenovanja vpisati v „Register zaščitenih označb porekla in zaščitenih geografskih oznak“ –
            
         SPREJELA NASLEDNJO UREDBO:
   Člen 1
   Priloga Uredbe (ES) št. 2400/96 (3) se dopolni s poimenovanji iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. februarja 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 208, 24.7.1992, str. 1. Uredba, kakor je bila nazadnje spremenjena z Uredbo Komisije (ES) št. 1215/2004 (UL L 232, 1.7.2004, str. 1).
   
      (2)  UL C 58, 6.3.2004, str. 10 (Valdemone).
   
      UL C 58, 6.3.2004, str. 14 (Queso Ibores).
   
      UL C 58, 6.3.2004, str. 17 (Pera de Jumilla).
   
      UL C 61, 10.3.2004, str. 22 (Aceite de Terra Alta ali Oli de Terra Alta).
   
      UL C 88, 8.4.2004, str. 6 (Sierra de Cádiz).
   
      UL C 88, 8.4.2004, str. 10 (Requeijăo Serra da Estrela).
   
      UL C 93, 17.4.2004, str. 23 (Zafferano dell’Aquila).
   
      UL C 93, 17.4.2004, str. 27 (Zafferano di San Gimignano).
   
      UL C 98, 23.4.2004, str. 24 (Mantecadas de Astorga).
   
      UL C 98, 23.4.2004, str. 29 (Pan de Cea).
   
      (3)  UL L 327, 18.12.1996, str. 11. Uredba, kakor je bila nazadnje spremenjena z Uredbo (ES) št. 1898/2004 (UL L 328, 30.10.2004, str. 66).
   
      PRILOGA
      PROIZVODI IZ PRILOGE I POGODBE, NAMENJENI ZA PREHRANO LJUDI
      Maščobe (maslo, margarina, olja itd.)
      ITALIJA
      Valdemone (ZOP)
      ŠPANIJA
      Aceite de Terra Alta ali Oli de Terra Alta (ZOP)
      Sierra de Cádiz (ZOP)
      Siri
      ŠPANIJA
      Queso Ibores (ZOP)
      Sadje
      ŠPANIJA
      Pera de Jumilla (ZOP)
      Drugi proizvodi živalskega porekla (jajca, med, različni mlečni proizvodi razen masla itd.)
      PORTUGALSKA
      Requeijão Serra da Estrela (ZOP)
      Drugi proizvodi iz Priloge I – Začimbe
      ITALIJA
      Zafferano dell’Aquila (ZOP)
      Zafferano di San Gimignano (ZOP)
      ŽIVILA IZ PRILOGE UREDBE (EGS) st. 2081/92
      Pekovski izdelki, slaščičarski izdelki ali piškoti
      ŠPANIJA
      Pan de Cea (ZGO)
      Mantecadas de Astorga (ZGO).